EkBass/fiwiki-20250220-pages-articles huggingface dataset:
Beringinhanhi

Beringinhanhi (Anser canagica) on eräs hanhilaji. == Tuntomerkit == Beringinhanhi on 66–85 senttimetriä pitkä. Linnun ruumis on siniharmaa ja suomukuvioinen. Pää ja niska ovat valkoiset, mutta kaulan etupuoli on musta. Jalat ovat oranssinkeltaiset. == Levinneisyys == Beringinhanhia pesii Koillis- Siperiassa ja Alaskassa. Laji on havaittu joissain Euroopan maissa, mutta havainnot koskevat suurella todennäköisyydellä tarhoista karanneita yksilöitä. Esiintyy kesäisin tundrilla ja talvisin kivisillä rannoilla sekä rantahetteiköillä ja lähellä suolavesiä kaikkina vuodenaikoina. == Lähteet == == Aiheesta muualla == *ITIS: Chen canagica Luokka:Hanhet
Aasianiibikset

Aasianiibikset (Pseudibis) on iibiksien heimoon kuuluva pelikaanilintusuku. Aasianiibiksiä on BirdLife Suomen luokittelussa kolme lajia. == Aasianiibiksiin kuuluvia lajeja == * Intianiibis (Pseudibis papillosa) * Jätti-iibis (Pseudibis gigantea) * Sininiskaiibis (Pseudibis davisoni) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pseudibis Luokka:Iibikset
Matti Seppälä

Matti Kullervo Seppälä (5. syyskuuta 1941 Vaasa – 24. marraskuuta 2020 Hämeenlinna) oli suomalainen luonnonmaantieteilijä ja Helsingin yliopiston luonnonmaantieteen professori. Seppälä toimi maantieteen apulaisprofessorina Oulun yliopistossa vuosina 1973–1978, maantieteen apulaisprofessorina Helsingin yliopistossa vuosina 1978–1998 ja maantieteen professorina Helsingin yliopistossa vuosina 1998–2009. Hänen tieteellisiin kiinnostuksen kohteisiinsa kuuluivat muun muassa kylmien ympäristöjen geomorfologia, geomorfologinen kartoitus, ilmakuvatulkinta, ikirouta ja eoliset prosessit. Erityisesti hänet tunnettiin palsasoiden tutkijana. __NOTOC__ ==Julkaisuja== * Seppälä, M. 2004. Wind as a geomorphic agent in cold climates. Studies in Polar Research. Cambridge University Press, Cambridge. * Seppälä, M. (toim.) 2005. The Physical Geography of Fennoscandia. Oxford University Press, Oxford. ==Tunnustuksia== * Suomen maantieteellisen seuran Ragnar Hult -mitali * Aleksis Kiven seuran Eskon puumerkki 2011 ==Lähteet== ==Aiheesta muualla== * * Luokka:Suomalaiset maantieteilijät Luokka:Helsingin yliopiston professorit Luokka:Vuonna 1941 syntyneet Luokka:Vuonna 2020 kuolleet Luokka:Suomalaiset professorit
Robert Zurbriggen

Robert Zurbriggen (16. maaliskuuta 1917 Saas-Fee, Valais - 21\. huhtikuuta 1952) oli sveitsiläinen maasto- ja ampumahiihtäjä. Zurbriggen osallistui vuoden 1948 talviolympialaisiin Sankt Moritzissa 4x10 km viestihiihdossa ja 18 km:n matkalla, jossa hänen sijoituksensa oli 26. Zurbriggen kilpaili lisäksi myös näytöslajina olleeseen sotilaspartiohiihtoon toimien partion johtajana. Zurbriggen työskenteli vuoristo-oppaana ja kuoli jäätiköllä tapahtuneessa onnettomuudessa vuonna 1952. Luokka:Sveitsiläiset maastohiihtäjät Luokka:Sveitsiläiset ampumahiihtäjät Luokka:Vuonna 1917 syntyneet Luokka:Vuonna 1952 kuolleet
Einaudi

Einaudi on muun muassa seuraavien henkilöiden sukunimi: * Giulio Einaudi (1912–1999), italialainen kustantaja * Giulio Einaudi (1928–2017), italialainen roomalaiskatolinen piispa * Ludovico Einaudi (s. 1955), italialainen säveltäjä ja pianisti * Luigi Einaudi (1874–1961), Italian presidentti 1948–1955
Takaisin pelissä

Takaisin pelissä () on vuonna 2012 ensi-iltansa saanut draamaelokuva, jonka on ohjannut Robert Lorenz. Elokuvan pääosissa esiintyvät Clint Eastwood, Amy Adams, Justin Timberlake, Matthew Lillard ja John Goodman. Elokuva kertoo eläköityvästä baseballin kykyjenetsijästä, joka ottaa tyttärensä mukaan viimeiselle työmatkalleen. Takaisin pelissä on Clint Eastwoodin paluu näyttelijäksi vuoden 2008 elokuvan Gran Torino jälkeen. == Juoni == Gus Lobel on ollut yksi kaikkien aikojen parhaimmista kykyjenetsijöistä baseballissa vuosikymmenten ajan. Hän pystyy esimerkiksi kertomaan syöttäjän tekemän heiton pelkästään mailaan jääneen murtuman perusteella. Gus on vanhentunut, mutta ei suostu jäämään pois Gus kykyjenetsintäkeikasta, joka saattaa jäädä hänen uransa viimeiseksi. Atlanta Bravesin joukkueen johto on alkanut epäillä Gusin arviointikykyä, varsinkin kun rekrytoinnin mahdollisuuksiin on tulossa maan odotetuin lyöjälupaus. Gusin tytär Mickey, joka toimii juristina arvostetussa atlantalaisessa lakifirmassa, saattaisi kyetä auttamaan. Mickey ei ole koskaan ollut läheinen isänsä kanssa, sillä Gus ei ollut varautunut yksinhuoltajuuteen vaimonsa kuoleman jälkeen. Gusin huomion jakaa aivan liian helposti asia jonka Mickey arvioi olevan tämän ensirakkaus: Baseball. Omaa arviointikykyään vastaan toimien ja Gusin vastustuksista huolimatta Mickey liittyy mukaan kykyjenetsintä matkalle Pohjois-Carolinaan, laittaen vaakalaudalle oman uransa pelastaakseen isänsä uran. Isä ja tytär viettävät aikaa yhdessä ensimmäistä kertaa vuosiin, ja kumpikin tekee uusia löytöjä tahollaan – paljasten pitkäaikaisia salattuja totuuksia heidän menneisyydestään ja nykyisyydestään jotka saattavat muuttaa heidän tulevaisuutensa. == Tuotanto == Elokuvan kuvaukset alkoivat maaliskuussa 2012 Georgiassa Yhdysvalloissa. Tarkkoihin kuvauspaikkoihin kuuluivat Atlantan Virginia-Highland kaupunginosa, mukaan lukien paikkakunnan ”George’s”-ravintola, Athensin kaupunki (joka toimii elokuvan Ashevillen kaupunkina Pohjois-Carolinassa). Yksi kohtaus kuvattiin ”The Globe” -ravintolassa keskustan alueella ja toinen College Avenue ja Clayton Street -katujen luona. Dawsonvillen kaupunki, jossa toteutettiin useita kohtauksia, etenkin paikallisessa motellissa ja sen ympäristössä. == Rooleissa == Luokka:Vuoden 2012 yhdysvaltalaiset elokuvat Luokka:Yhdysvaltalaiset draamaelokuvat Luokka:Baseballelokuvat
Legions of Perkele

Legions of Perkele on suomalaisen black metal -yhtye Barathrumin vuonna 1998 julkaistu neljäs albumi. Albumin julkaisi Spinefarm Records. Albumin raidat 10 ja 11 ovat ”tyhjiä” kahdentoista sekunnin mittaisia pätkiä, jotka eivät sisällä ollenkaan musiikkia. Myöskään albumin aloittavaa ”Introa” ei ole mainittu albumin kappalelistauksessa. Kappaleet ”Deep from the Depths” ja ”Warmetal” ovat bonusraitoja, jotka on mainittu levyn etukannen vihkossa, mutta ei takakannessa. Albumi uudelleenjulkaistiin yhdessä Saatana -albumin kanssa vuonna 2004. Jyväskyläläinen Timo Rautiainen & Trio Niskalaukaus -yhtye levytti kappaleesta ”Last Day in Heaven” suomenkielisen version nimeltään ”Viimeinen päivä taivaan?” vuonna 2000. Kappaleen suomenkielisen käännöstekstin ovat tehneet Timo Rautiainen ja Tomi Tuomaala. ==Kappaleet== Kaikki sävellykset, sanoitukset ja sovitukset Demonos Sova. # # # # # # # # # # # # # == Kokoonpano == * Demonos Sova – basso, laulu * Anthemalignant – kitara * G'Thaur – basso, taustalaulu * Nattasett – rummut ;Vierailijat * Ms. Whitchel – laulu * Ms. Minnantichristess – laulu ;Tuotanto * Ahti Kortelainen – äänitys, miksaus * Kylmä Linja – taide, kansikuva * Michael Peippo – taide, kansikuva * Mikko Mäntyniemi – valokuvat ==Lähteet== * == Aiheesta muualla == * * Luokka:Vuoden 1998 albumit Luokka:Barathrumin albumit
Astromantic Charm School

Astromantic Charm School on japanilaisen hip hop -yhtyeen m-flon kolmas remix- albumi. Se sisältää uudelleenmiksauksia yhtyeen kolmannelta studioalbumilta Astromantic, joka ilmestyi muutamaa kuukautta aiemmin. Albumi julkaistiin 15. syyskuuta 2004. Albumilla vierailee useita japanilaisia ja ulkomaisia remiks- artisteja, kuten Free Tempo, Halfby, Comoesta Yaegashi, Lab Tomita, Ugly Duckling ja Space Cowboy. Sitä kuljettaa eteenpäin ”Astromantic Charm School” -koulusta kertova kehystarina. Albumin välisoitoilla kertojana toimii Masaaki Yashima. == Kappaleet == #Hajime ni... () #Reeewind! [Tomita Lab. Remix, tekijä Keiichi Tomita] #Life Is Beautiful [Deckstream Remix, tekijä DJ Deckstream] #Lesson 1 #The Love Bug [Big Bug NYC Remix, tekijä HirOshima] #Starstruck [Sakai, Asuka Savannh Remix, tekijä Asuka Sakai] #Lesson 2 #Get On! [Ugly Duckling Remix, tekijä Ugly Duckling] #Lesson 3 #Vanessa [Ryukyudisko Remix, tekijä Ryukyudisko] #Lesson 4 #Uchū no uo uo () [Comoesta's Mix, tekijä Comoesta Yaegashi] #I Wanna Be Down [Space Cowboy Disco Edit Mix, tekijä Space Cowboy] #Lesson 6 #Miss You [Free Tempo Mix, tekijä Free Tempo] #Way U Move [m-floating Tank Mix, tekijä Kenji Jammer] #Lesson 7 #Cosmic Night Run [Half & Halfby Mix, tekijä Halfby] #Astrosexy [Remixed by Koji Nakamura from Supercar] #Saigo ni... () Lähde: == Lähteet == Luokka:Vuoden 2004 remix-albumit Luokka:m-flon albumit
Ericus Schroderus

Ericus Johannis Schroderus (viimeistään 1609 Uppsala – 14. tammikuuta 1639 Tukholma)Eva Odelman: Ericus J Schroderus Svenskt Biografiskt Lexikon (2000–2002). Ruotsin valtionarkisto. Viitattu 29.10.2017. oli ruotsalainen leksikografi. Hänen vuonna 1637 julkaisemansa nelikielinen sanakirja Lexicon Latino-Scondicum oli ensimmäinen suomen kieltä sisältänyt sanakirja.Otavan Iso tietosanakirja, Otava 1966, osa 7 p. 1182 ==Elämänvaiheet== Schroderus oli luultavasti uppsalalaisen porvarin poika ja hän opiskeli lääketiedettä Uppsalan yliopistossa vuosina 1625–1635. Pian maisteriksi valmistumisensa jälkeen hänet lähetettiin marraskuussa 1635 Ouluun hankkimaan kuninkaalliselle kanslialle tietoja Johannes Messeniuksen historiateoksesta Scondia illustrata. Kuningatar Kristiinan holhoojahallitus halusi tietää kiistanalaisen teoksen sisällön ennen julkaisuluvan antamista. Schroderus asui Messeniuksen luona tammikuusta marraskuuhun 1636, jolloin Messenius kuoli, ja palasi sen jälkeen Tukholmaan jättämään raporttinsa. Schroderus kuoli tapaturmaisesti tammikuussa 1639 pudottuaan Tukholmassa Norrström-virtaan, jossa myllyn vesiratas ruhjoi hänet kuoliaaksi. ==Työt== Schroderus valmisteli jo Uppsalassa latina-ruotsi- sanakirjaa. Hän lisäsi siihen mukaan latinankielisten sanojen käännökset myös suomeksi, koska tajusi Oulussa asuessaan ettei yhtään suomen kielen sanakirjaa ollut vielä olemassa, ja saksaksi, mahdollisesti saksalaisen kirjanpainajan toiveesta. Schroderus ei osannut suomea, mutta Oulun kappalainen Marcus Pauli Björneburgensis (Sadelerus) antoi hänelle suomenkieliset sanavastineet noin 2 400 sanaan. Vuonna 1637 julkaistu Lexicon Latino-Scondicum oli Schroderuksen töistä ainoa hänen elinaikanaan ilmestynyt. Teoksesta otettiin näköispainos 1941. Kuollessaan Schroderus jätti jälkeensä käsikirjoituksen myös toiseen suureen nelikieliseen sanakirjaan Dictionarium quadrilingue, joka sisälsi käännöksiä ruotsin kielen sanoista saksaksi, latinaksi ja kreikaksi. Käsikirjoitus jäi tuntemattomaksi, kunnes kielitieteilijä Bengt Hesselman julkaisi sen vuonna 1929. Sen on sanottu olleen ensimmäinen nykyaikaisen ruotsin kielen sanakirja, sillä muista saman ajan ruotsalaisista sanakirjantekijöistä poiketen Schroderus oli kiinnostuneempi aidosta puhekielestä kuin ikivanhoista sanoista. Schroderus käänsi latinasta ruotsiksi Johan Amos Comeniuksen teoksen Janua linguarum reserata aurea. Käännös ilmestyi postuumisti vuonna 1640. ==Lähteet== ==Aiheesta muualla== *Libris Luokka:Ruotsalaiset kielitieteilijät Luokka:1600-vuosikymmenellä syntyneet Luokka:Vuonna 1639 kuolleet
Lars Schroderus

Lars (Lorentz) Larsson Schroderus t. Schroderos t. Schröder (k. noin 1675) oli ruotsalainen, nykyisen Suomen alueella toiminut maanmittari. Hän toimi Länsi- Suomessa, Uudenmaan ja Hämeen läänin maanmittarina 1640-luvulta virkaeroonsa vuoteen 1664 saakkaVirtuaaliyliopisto.fi viitattu 8.9.2012. Hän sai Pietari Brahelta toimeksiannon kartoittaa Suomea ja laatia maantieteellisen kertomuksen.Otavan Iso tietosanakirja, Otava 1966, osa 7 p. 1182 Schroderuksen mittaamista kartoista on säilynyt toistasataa taloudellisten mittausten karttaa Sääksmäen, Someron, Urjalan ja Tammelan pitäjistä.Sirén, Ari: Lars Schroderus ja Sääksmäen geometrinen maakirja. Teoksessa: ==Lähteet== ==Aiheesta muualla== * Luokka:Ruotsalaiset maanmittarit Luokka:Suomalaiset maanmittarit Luokka:Suomalaiset kartografit Luokka:Syntymävuosi tuntematon Luokka:Vuonna 1675 kuolleet
Gustavo Chapela

Gustavo Chapela (s. 8. syyskuuta 1946 México) on meksikolainen entinen miekkailija. Chapela osallistui Méxicon olympialaisissa 1968 säilässä sekä henkilökohtaiseen että joukkuekilpailuun ja oli mukana myös floretin joukkuekisassa, mutta putosi kaikissa kilpailuissa alkulohkossa. Hän miekkaili Pan-Amerikan kisoissa 1971 maansa säiläjoukkueessa, joka voitti pronssia. == Lähteet == Luokka:Meksikolaiset miekkailijat Luokka:Vuonna 1946 syntyneet Luokka:Elävät henkilöt
ESV Kaufbeuren

ESV Kaufbeuren on saksalainen jääkiekkojoukkue Kaufbeurenin kaupungista. Joukkue on perustettu jo vuonna 1946 ja se pelaa Saksan toiseksi korkeimmalla sarjatasolla DEL2 -liigassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 30 Daniel Fießinger L 2027 Marktoberdorf, Saksa 31 Rihards Babulis L 2024 Jūrmala, Latvia 70 Leon Doubrawa L 2025 Ebersberg, Saksa Michael Karg L 2025 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Tomáš Schmidt L 2025 Ostrov, Tšekki, Tšekkoslovakia 13 Fabian Koziol L 2024 Füssen, Saksa 27 Jakob Peukert L Juniori Kaufbeuren, Saksa 42 Jamal Watson R 2026 Calgary, Alberta, Kanada 62 Dieter Orendorz L 2025 Iserlohn, Saksa 78 Fabian Nifosi R Juniori Bad Tölz, Saksa 97 Simon Schütz L 2025 Regensburg, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 6 Jonas Mommensohn L H Juniori 7 Jonas Fischer L H Juniori 8 Georg Thal L KH / VLH Juniori Ebersberg, Saksa 9 Max Oswald R H 2024 Mindelheim, Saksa 11 Joey Lewis (A) R H 2024 Newport, Wales 18 Samir Kharboutli L VLH / KH 2025 Chomutov, Tšekki 19 Ryan Valentini L KH 2025 Mississauga, Ontario, Kanada 21 Leon Sivic L H Juniori Memmingen, Saksa 29 Colby McAuley L KH / VLH 2025 Sherwood Park, Alberta, Kanada 39 Jere Laaksonen L KH 2024 Eurajoki, Suomi 41 Dani Bindels L H 2025 Sittard-Geleen, Alankomaat 47 Alexander Thiel (A) R OLH / P 2025 Kaufbeuren, Saksa 67 Luca Kinzel R H Juniori Buchloe, Saksa 71 Sami Blomqvist L LH 2027 Örnsköldsvik, Ruotsi 83 Jacob Lagacé R KH / OLH 2025 St-Hyacinthe, Québec, Kanada 86 Quirin Bader L H Laina Garmisch-Partenkirchen, Saksa 96 Cole Sanford R OLH / KH 2025 Vernon, Brittiläinen Kolumbia, Kanada Marvin Feigl L H 2025 Ingolstadt, Saksa Nick Maul R H Laina Deggendorf, Saksa Nolan Yaremko L KH 2025 Spirit River, Alberta, Kanada ===Joukkueenjohto=== * Päävalmentaja: Daniel Jun * Apuvalmentaja: Andreas Becherer * Maalivahtivalmentaja: Marc Pethke * Huoltopäällikkö: Joachim Kittel * Huoltopäällikkö: Armin Ratzesberger * Toimitusjohtaja: Michael Kreitl * Joukkueenjohtaja: Manfred Meier Lähde: EliteProspectshttps://www.eliteprospects.com/team/677/esv-kaufbeuren Viitattu 26.1.2022. == Lähteet == ==Aiheesta muualla== *Virallinen sivusto Luokka:Saksalaiset jääkiekkoseurat Luokka:Baijerin jääkiekko Luokka:Vuonna 1946 perustetut urheiluseurat
August Benjamin af Schultén

August Benjamin af Schultén (24. joulukuuta 1856 Viipuri – 28. – 29. syyskuuta 1912 Pariisi) oli suomalainen kemisti ja vapaaherra. Hän oli Helsingin yliopistossa dosenttina 1883–1904 ja siirtyi Pariisiin 1901. Hänen tutkimuskohteitaan olivat mineraloginen kemia, mineraalisynteesi ja epäorgaanisten suolojen valmistus.Otavan Iso tietosanakirja, Otava 1966, osa 7 p. 1185Ylioppilasmatrikkeli 1853–1899 Af Schulténin vanhemmat olivat Suomen senaatin oikeusosaston varapuheenjohtaja, todellinen valtioneuvos, vapaaherra Otto Reinhold af Schultén ja Anna Karolina Törnqvist. Hän pääsi ylioppilaaksi 1873 Helsingin yksityislyseosta ja valmistui filosofian kandidaatiksi ja maisteriksi 1877 sekä filosofian lisensiaatiksi ja tohtoriksi 1881. Vuosina 1892–1894 hän toimitti Naturen -nimistä aikakauslehteä. Af Schulten oli aatelissäädyssä edustaja valtiopäivillä 1894, 1897, 1899 ja 1900.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125. Af Schultén oli naimisissa vuodesta 1883 Johanna Törngrenin kanssa. Hänen veljensä oli Maximus af Schultén. ==Lähteet== Luokka:Suomalaiset kemistit Luokka:Suomalaiset aateliset Luokka:suomen suuriruhtinaskunnan aatelissäädyn valtiopäivämiehet Luokka:Vuonna 1856 syntyneet Luokka:Vuonna 1912 kuolleet
Johannes Schwartzberg

Johannes Schwartzberg (15. helmikuuta 1846 Pyhäjärvi – 18. syyskuuta 1915 Helsinki) oli suomalainen pappi ja valtiopäivämies. Schwartzbergin vanhemmat olivat Säräisniemen kappalainen Henrik Schwartzberg (1811–1857) ja Laura Katarina Stenbäck. Hän pääsi ylioppilaaksi Vaasan lukiosta 1864 ja hän suoritti teologian erotutkinnon Helsingin yliopistossa 1867. Schwartzberg oli Kuopion lyseon lehtori 1876–1893 ja koulun rehtori 1887–1893. == Ura pappina == Schwartzberg vihittiin papiksi 1867. Hän toimi Kuopion tuomiorovastina 1893–1915 ja raamatunkäännöskomitean jäseenä vuodesta 1886. Hän osallistui valtiopäiville pappissäädyn edustajana 1888, 1891, 1894, 1897, 1899, 1900, 1904 ja 1905 ja oli kirkolliskokouksen jäsen 1886–1913. Teologian kunniatohtorin arvon hän sai 1907.Otavan Iso tietosanakirja, Otava 1966, osa 7 p. 1190 === Kuopion hiippakunnan piispanvaali 1900 === Schwartzberg oli ehdolla Kuopion hiippakunnan piispaksi 1900 ja hän sai piispanvaalissa eniten ääniä. Schwartzberg kuitenkin syrjäytettiin valinnasta yhden vallanpitäjien näkökulmasta harkitsemattomana pidetyn lehtikirjoituksen vuoksi. Kenraalikurvernööri Nikolai Bobrikovin suosituksesta Kuopion piispaksi nostettiin myöntyväisyysmies J. R. Forsman. == Yksityiselämä == Schwartzberg oli naimisissa vuodesta 1870 Johanna (Hanna) Rahmin kanssa. Heillä oli kaikkiaan kolmetoista lasta, joista yksi, Paavo, kuoli tulirokkoon n. 2 -vuotiaana. Muut lapset kasvoivat aikuisiksi. Heidän poikiansa olivat insinööri ja Lahden Rautateollisuus Oy:n toimitusjohtaja Henrik Schwartzberg ja sokeainkoulun johtaja, kouluneuvos Juho Mustakallio, toiseksi vanhin tyttärensä tekstiilitaiteilija Maria Schwartzberg ja nuorin poikansa lääkäri ja professori Sakari Mustakallio. Schwartzbergin veljiä olivat lähetysjohtaja Jooseppi Mustakallio ja rovasti, runoilija Heikki Mustakallio.Ylioppilasmatrikkeli 1900, matrikkelinumero 26923 Juho Mustakallio ==Lähteet== ==Aiheesta muualla== * Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomen koulujen rehtorit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1846 syntyneet Luokka:Vuonna 1915 kuolleet
Maria Schwartzberg

Maria Emilia Schwartzberg (25. maaliskuuta 1873 Heinävesi – 13. toukokuuta 1923) oli suomalainen taidemaalari ja tekstiilitaiteilija.Suomen Kuvataiteilijamatrikkeli : Maria Schwartzberg Maria Schwartzberg, jonka isä oli Kuopion tuomiorovasti Johannes Schwartzberg, opiskeli Suomen Taideyhdistyksen piirustuskoulussa 1892–1895 ja Taideteollisessa keskuskoulussa 1903–1906. Hän suunnitteli käsityömalleja ja toimi Suomen Käsityön Ystävien taiteellisena neuvonantajana 1903–1913 ja vuodesta 1917 Taideteollisuus Oy:n taiteellisena johtajana. Hän osallistui Suomen Taiteilijain näyttelyihin vuosina 1900, 1901 ja 1902.Otavan Iso tietosanakirja, Otava 1966, osa 7 p. 1190 ==Lähteet== == Aiheesta muualla == * Suomalaisen kuvataiteen bibliografia : Maria Schwartzberg Luokka:Suomalaiset tekstiilitaiteilijat Luokka:Vuonna 1873 syntyneet Luokka:Vuonna 1923 kuolleet
Pöytätennis kesäolympialaisissa 1992 – miesten kaksinpeli

Pöytätenniksen miesten kaksinpeli Barcelonan kesäolympialaisissa 1992 alkoi 30. heinäkuuta ja finaali pelattiin 6. elokuuta 1992. Aluksi pelattiin alkulohkot ja niiden voittajat jatkoivat neljännesvälieriin. Olympiakultaa voitti ruotsalainen Jan-Ove Waldner, joka kaatoi loppuottelussa ranskalaisen Jean-Philippe Gatienin suoraan 0-3. Pronssiottelua ei turnauksessa pelattu, vaan välierien häviäjät jakoivat pronssimitalin. == Pudotuspelit == {{Turnauspuu16 pronssiotteluton |2.8.| Jean-Philippe Gatien|3| Yoo Nam-Kyu|2 |2.8.| Ding Yi|3| Jean-Michel Saive|0 |2.8.| Ma Wenge|3| Paul Haldan|0 |2.8.| Steffen Fetzner|0| Jörgen Persson|3 |2.8.| Andrzej Grubba|0| Wang Tao|3 |2.8.| Zoran Primorac|2| Kim Taek-Soo|3 |2.8.| Jörg Roßkopf|3| Ri Kun-Sang|1 |2.8.| Carl Prean|0| Jan-Ove Waldner|3 |4.8| Jean-Philippe Gatien|3| Ding Yi|2 |4.8| Ma Wenge|3| Jörgen Persson|0 |4.8| Wang Tao|2| Kim Taek-Soo|3 |4.8| Jörg Roßkopf|1| Jan-Ove Waldner|3 |5.8| Jean-Philippe Gatien|3| Ma Wenge|2 |5.8| Kim Taek-Soo|0| Jan-Ove Waldner|3 |6.8.| Jean-Philippe Gatien|0| Jan-Ove Waldner|3 }} === Neljännesvälierät === === Puolivälierät === === Välierät === === Loppuottelu === == Mitalistit == Sija Maa Pelaajat 1 Jan-Ove Waldner 2 Jean-Philippe Gatien 3 Kim Taek-Soo Ma Wenge == Lähteet == * ITTF: Barcelona 1992 Men's Singles * Sports- reference.com 1992 Men's Singles miesten kaksinpeli
Carl Magnus Schybergson

Carl Magnus Schybergson (19. tammikuuta 1886 TukholmaVem och Vad 1967, s. 518 Runeberg.org. – 26. elokuuta 1969Kuka kukin on 1970, s. 1250. Otava 1970.) oli suomalainen historioitsija. Hän oli filosofian lisensiaatti, Turun ruotsalaisen klassillisen lyseon lehtori 1920–1952, Åbo akademin dosentti 1922–1924 ja 1928–1943. Hän sai professorin arvon 1956.Otavan Iso tietosanakirja, Otava 1966, osa 7 p. 1196 (art. Schybergson, Magnus Gottfrid) Carl Magnus Schybergsonin vanhemmat olivat historian professori Magnus Gottfrid Schybergson ja Johanna Schybergson. Hän julkaisi vuonna 1956 elämäkerran isästään. ==Julkaisut== *Per Brahe och Åbo akademi. Svenska litteratursällkapet i Finland I, 1915 II osa 1940 *Från Tilsit till Sveaborgs kapitulation, Åbo akademi, 1929 *Nya tidens historia. 1, Söderström, 1938. uud.p. Med B. Thyresson Söderström, 1945 uud. p. Schybergson (yksin tekijänä), Söderström, 1963 *Johan Kemp: aktivisti ja isänmaanystävä / Carl Magnus Schybergson ; suom. ja lisäyksillä varusti Jalmari Niemi. [s.n.], 1942 alkuteos: Johan Kemp: en aktiv patriot i Finland 1881-1941. Bro, 1942 *Nya tidens historia. 2 Carl Magnus Schybergson, B. Thyresson. Söderström, 1945 uud. p. C. M. Schybergson: Söderström, 1957. *Magnus Gottfrid Schybergson. Svenska litteratursällskapet i Finland, 1956. ==Lähteet== Luokka:Suomalaiset historioitsijat Luokka: Suomalaiset professorin arvonimen saaneet Luokka:Vuonna 1886 syntyneet Luokka:Vuonna 1969 kuolleet
Henrik Schybergson

Paul Henrik Schybergson (26. marraskuuta 1898 HelsinkiProfessori Henrik Schybergson 60-vuotias (maksullinen artikkeli) Helsingin Sanomat 26.11.1958, HS Aikakone. Viitattu 28.3.2018. – 5. toukokuuta 1961Kuka kukin on 1964, s. 1150. Otava, Helsinki 1963.) oli Svenska handelshögskolanin liiketalouden professori vuodesta 1934 ja myöhemmin Svenska medborgarhögskolanin rehtori 1946–1951.Otavan Iso tietosanakirja, Otava 1966, osa 7 p. 1196 (art. Schybergson, Magnus Gottfrid) ==Elämä== Schybergson kirjoitti ylioppilaaksi 1916 ja suoritti ruotsinkielisen kauppaopiston 1918 sekä Tukholman kauppakorkeakoulun 1920. Valmistuttuaan valtiotieteen kandidaatiksi Åbo Akademista 1925 hän siirtyi liiketaloustieteen opettajaksi Svenska handelshögskolaniin ja sai professuurin vuonna 1934. Schybergson oli 1930–1932 aikakauslehti Kontorsvärdenin ja 1942–1951 Affärsekonomisk Revyn päätoimittaja. Hän kuului Helsingin kaupunginvaltuustoon vuosina 1941–1950. Hänet vihittiin Svenska handelshögskolanin kunniatohtoriksi. Henrik Schybergsonin isä oli historioitsija Magnus Gottfrid Schybergson. == Julkaisuja == * Vad är att reformera i bokföringslagen?. Publikation / Affärstekniska föreningen i Finland r.f. n:o 8. Helsingfors 1943 * Pääoman kulutus ja suhdannevaihtelut. Helsinki 1944 * Bokföringsövningar. 2. painos Helsingfors 1946, 3. painos 1954 * I: Diplomiekonomeista : II: Kauppakorkeakoulun rakennuksesta ; toim. Henrik Schybergson. Helsinki 1949 == Käännöksiä == * Juhana Toiviainen : Handledning för kommunala revisorer. Maalaiskuntien liitto, Helsingfors 1929 (alkuteos Kunnan tilintarkastajan käsikirja) ==Lähteet== == Aiheesta muualla == * Miten Amerikka on tuhlannut rikkauksiaan?, Henrik Schybergsonin säästäväisyyspäiväksi 31.10. kirjoittama esitys hänen vuoden mittaisen Amerikan-matkansa vaikutelmista, Käkisalmen Sanomat 27.10.1934, nro 122, s. 4 Kansalliskirjaston digitaaliset aineistot Luokka:Suomalaiset professorit Luokka:Svenska handelshögskolanin professorit Luokka:Suomalaiset kauppatieteilijät Luokka:Suomen yliopistojen rehtorit ja kanslerit Luokka:Helsingin kaupunginvaltuutetut Luokka:Suomalaiset päätoimittajat Luokka:Vuonna 1898 syntyneet Luokka:Vuonna 1961 kuolleet
Olof Gangius

Olof Mårtenson Gangius (k. 1600-luvulla) oli ruotsalainen maanmittari ja ensimmäinen maanmittari Suomessa. Hän sai kamarikollegiolta määräyskirjan lähteä Suomeen maanmittariksi, ja tässä tehtävässä hän keskittyi kaupunkeihin ja teki mittauksia Turussa 1634 ja 1636 sekä Viipurin asemakaavakartan 1630-luvun lopulla. Hänen sanotaan olleen myös Helsingissä.Gangiuksesta se alkoi, Lohkaisuja Maasta nro 6, 1/09 viitattu 8.9.2012.Heikki Rantatupa, Historialliset kartat Hänen alaisinaan toimivat maanmittarit Anders Streng ja Lars Schroderus. Kamarikollegio määräsi hänet palaamaan Tukholmaan 1643. ==Lähteet== Luokka:Ruotsalaiset maanmittarit Luokka:Suomalaiset maanmittarit Luokka:Suomalaiset kartografit Luokka:1600-luvulla kuolleet Luokka:Syntymävuosi tuntematon Luokka:Kuolinvuosi tuntematon
Viimeiset sekunnit

Viimeiset sekunnit (Ransom) on vuonna 1974 ensi-iltansa saanut toimintaelokuva, jonka on ohjannut suomalaissyntyinen Caspar Wrede. Elokuvan keskeisimpiä rooleja esittävät Sean Connery, Ian McShane ja John Quentin. ==Juoni== Nimeämättömässä Skandinavian maassa brittiterroristit kaappaavat Britannian suurlähettilään ja tämän taloudenhoitajan, pian myös täyden matkustajalentokoneen, ja vaativat lunnaita. Tapausta ryhtyy selvittämään paikallisen turvallisuuspalvelun eversti Nils Tahlvik (Connery). ==Vastaanotto== Helsingin Sanomien Pertti Avola piti elokuvaa sen tv-esityksen alla 1986 nimekkäistä tekijöistään huolimatta melko latteana ja ennalta arvattavana. Hän kehuu Sven Nykvistin tallentamia norjalaismaisemia, mutta pitää Caspar Wreden ohjaustyötä ”korkeintaan rutinoituneena”. Terroristien Avola sanoo näyttävän yliopiston opettajilta, ja käsikirjoituksen loppuyllätystä hän pitää vähemmän vakuuttavana. == Lähteet == Luokka:Vuoden 1974 brittiläiset elokuvat Luokka:Brittiläiset toimintaelokuvat
Björn Söderberg

Björn Mikael Söderberg (1. huhtikuuta 1958 Tukholma – 12. lokakuuta 1999 Tukholma) oli ruotsalainen ammattiyhdistysaktiivi, joka kuului syndikalistiseen SAC-ammattiliittoon. Söderberg murhattiin kotiovellaan Tukholman Skärholmenin kaupunginosassa lokakuussa 1999. Söderberg oli saman vuoden syyskuussa paljastanut SAC:n Arbetaren-lehdelle, että liikealan ammattiliitto Handelsin paikallisosaston hallituksessa istunut Robert Vesterlund oli näkyvä hahmo uusnatsien toiminnassa. Lehtiartikkelin jälkeen Vesterlund erotettiin ammattiliitosta ja myöhemmin hän irtisanoutui työpaikastaan. Lokakuun 12. päivän iltana kolme ruotsalaista uusnatsia surmasi Söderbergin tämän asunnon ulko-ovella. Häntä ammuttiin useita kertoja, muun muassa päähän. Kaksi mukana ollutta uusnatsia tuomittiin 11 vuodeksi vankeuteen murhasta, kolmas sai lyhyemmän rangaistuksen ampuma-aserikoksesta sekä rikoksentekijän suojelusta. Ampuja kertoi oikeudessa syyksi Söderbergin tekemät paljastukset. Robert Vesterlund oli tapauksen johdosta myös pidätettynä, mutta häntä ei pysytytty yhdistämään murhaan. Sen sijaan Vesterlund sai rangaistuksen kotietsinnän yhteydessä löydetyistä laittomista teräaseista sekä dopingaineista. Söderbergin murha sai Ruotsissa aikaan useita äärioikeiston vastaisia mielenosoituksia ympäri maata. Tukholman Medborgarplatsenille kokoontui 23. lokakuuta yli 20 000 ihmistä. Ammattiliitto SAC perusti Söderbergin muistoksi erityisen siviilirohkeuspalkinnon, joka myönnetään vuosittain hänen kuolinpäivänään. Luokka:Ruotsalaiset ammattiyhdistysjohtajat Luokka:Ruotsalaiset henkirikosten uhrit Luokka:Vuonna 1958 syntyneet Luokka:Vuonna 1999 kuolleet
Human Temple

Human Temple on vuonna 1998 perustettu suomalainen melodista hard rockia soittava yhtye. Sen laulajana toimii ehkä paremmin iskelmälaulajana tunnettu Janne Hurme. Hurme on levyttänyt Human Templen kappaleen "On A Night Like This" suomeksi nimellä "Elämän malja". ==Julkaisut== *Insomnia (2004) *Murder Of Crows (2010) *Halfway To Heartache (2012) ==Lähteet== *http://www.humantemple.com/ Luokka:Suomalaiset hard rock -yhtyeet
Rudolf Belling

Rudolf Belling (28. elokuuta 1886 – 9. kesäkuuta 1972) oli saksalainen kuvanveistäjä. Hänen teoksensa olivat uran alkuaikoina kubistisia. Myöhemmin hän teki myös realistisempaa taidetta. Natsi-Saksassa Bellingin teoksia pidettiin rappiotaiteena. Ainoa hänen teoksistaan joka kelpasi natseille oli pronssiveistos nyrkkeilijä Max Schmelingistä. Belling muutti Turkkiin vuonna 1933. == Lähteet == Luokka:Saksalaiset kuvanveistäjät Luokka:Vuonna 1886 syntyneet Luokka:Vuonna 1972 kuolleet
Beat Space Nine

Beat Space Nine on japanilaisen hip hop -yhtyeen m-flon neljäs studioalbumi. Se julkaistiin 24. elokuuta 2005. Beat Space Nine oli yhtyeen toinen laulaja Lisan lähdön jälkeen äänitetty albumi. Se jatkoi ”m-flo loves...” -projektia, jossa yhden laulajan sijaan yhtyeen albumeilla vieraili lukuisia muita artisteja. Beat Space Nine menestyi hyvin ja nousi m-flon albumeista ensimmäisenä Oricon-listan ykkössijalle. Sille osallistui yhteensä 12 vierailevaa artistia aina Miliyah Katōn ja Emylin kaltaisista teinitähdistä japanilaisen populaarimusiikin veteraaniin Akiko Wadaan. Albumilla vieraili myös yhtyeen alkuperäinen laulaja Lisa kappaleella ”Tripod Baby”. Albumin julkaisun jälkeen m-flo lähti kiertueelle ja esiintyi ensimmäisen kerran Nippon Budōkan -areenalla Tokiossa 10 000 hengen yleisölle. Yhtye sai kunnian esiintyä myös uudenvuoden Kōhaku uta gassen -laulukilpailussa yhdessä Akiko Wadan kanssa. m-flon edellisestä, jazzahtavasta studioalbumista Astromantic poiketen Beat Space Ninea hallitsee voimakkaampi elektroninen saundi. Albumilta julkaistiin useita singlejä: ”Let Go” Yoshikan kanssa, ”Dopamine” Emylin ja Diggi Mo'n kanssa sekä ”Loop in My Heart / Hey!” Emylin, Yoshikan ja Akiko Wadan kanssa. Albumista julkaistiin myöhemmin myös remiks-versio Dope Space Nine. Albumin välisoitoilla esiintyvät Coldfeet-yhtyeen Lori Fine ja näyttelijä Kazuo Kumakura. == Kappaleet == # [välisoitto] # [m-flo loves Bennie K] # [m-flo loves Emyli & Yoshika] # [m-flo loves Sowelu] # [m-flo loves Whee Sung] # [m-flo loves Miliyah Katō] # [m-flo loves Monday Michiru] # [m-flo loves Yoshika] # [välisoitto] # [m-flo loves Emyli & Diggy Mo'] # m-flo loves Kahimi Karie] # [m-flo loves Emyli] # [m-flo loves Rie Fu] # [m-flo loves Akiko Wada] # [m-flo loves Yoshika] # [m-flo loves Lisa] # [välisoitto] == Lähteet == Luokka:Vuoden 2005 albumit Luokka:m-flon albumit
Gibraltar Music Festival

Gibraltar Music Festival on Gibraltarissa järjestettävä musiikkitapahtuma. Ensimmäisen kerran se järjestettiin vuonna 2012. Gibraltarin kulttuuriministeriö vahvisti 10. elokuuta 2012, että tapahtuma järjestetään Victoria Stadiumilla 8. syyskuuta 2012. Konsertin pääesiintyjä oli brittiläinen Jessie J. Muita konsertissa esiintyneitä artisteja olivat Ali Campbell UB40:stä sekä paikalliset yhtyeet Noiz, Jetstream ja Atomica 4. Liput tapahtumaan maksoivat 30 puntaa. Alle 12-vuotiaat pääsivät ilmaiseksi sisään. Festivaalista odotetaan tulevan vuosittainen tapahtuma. Tapahtuman järjestämisestä vastasi Gibraltarin hallitus. Se oli osa Gibraltarin kansallisviikon juhlintaa. Festivaali on suurin Gibraltarissa järjestetty musiikkitapahtuma. == Lähteet == == Aiheesta muualla == *Gibraltar Music Festival Luokka:Musiikkitapahtumat Luokka:Gibraltarilainen kulttuuri
Suwałki

Suwałki ([suˈvau̯kʲi]) on 69 900 (2019) asukkaan kaupunki Pohjois-Puolassa. Czarna Hańcza -joki kulkee kaupungin halki. Se on Suwałkin piirikunnan hallintokeskus ja yksi Podlasian voivodikunnan tärkeimmistä kaupungeista. Suwałki sijaitsee noin 30 kilometrin päässä Liettuan rajan eteläpuolella. Kaupungin läheisyydessä olevasta harvaanasutusta Puolan ja Liettuan rajaseudusta käytetään nimitystä Suwałkin käytävä; tämä noin 65 kilometriä pitkä maakaistale sijaitsee Venäjän Kaliningradin alueen ja Valko-Venäjän välillä. Eurooppatie (Via Baltican jatkona) kulkee kaupungin vieritse. Kaupungin mukaan on nimetty myös sitä ympäröivä Suwałkin piirikunta (powiat suwalski) ja piirikunnan pohjoisosassa sijaitseva, Puolan ensimmäinen maisemansuojelualue Suwalski Park Krajobrazowy. Kylä on perustettu 1682–1690. Kaupunginoikeudet paikkakunta sai 1720. Venäjän keisarikunnan loppuaikoina Suwałki oli Suwałkin kuvernementin (1867–1915) kuvernementti- ja kihlakuntakaupunki. Vuonna 1897 itse kaupungissa asui 22 648, Suwałkin kihlakunnassa 92 910 ja koko kuvernementissä 582 913 henkeä. == Lähteet == ==Aiheesta muualla== Luokka:Podlasian voivodikunnan kaupungit Luokka:Podlasian piirikunnat
Daavidin fuzz / Paratiisin sahakielet

Daavidin fuzz / Paratiisin sahakielet on YUP-yhtyeen maaliskuussa 1992 julkaistu single. Single oli yhtyeen ensimmäinen julkaisu uudella kokoonpanolla, Viitattu 8.9.2012 jossa aiemmin rumpuja soittanut Jussi Hyyrynen oli siirtynyt soittamaan kitaraa ja hänen tilalleen yhtyeen rumpaliksi oli liittynyt Janne Mannonen. Daavidin fuzz / Paratiisin sahakielet julkaistiin alun perin 7″-vinyylisinglenä. Kappaleet on myöhemmin julkaistu cd-muodossa yhdessä Turpasauna- ja Julmasti juhlallista -EP-levyjen ja Huuda harkiten -LP:n kanssa albumilla 1990–1992, Viitattu 8.9.2012 ja ”Daavidin fuzz” on mukana yhtyeen kokoelmalevyllä Helppoa kuunneltavaa. Viitattu 8.9.2012 ”Paratiisin sahakielistä” äänitetty uusi versioHajota ja hallitse 1993-2001 -albumin kansivihko on julkaistu Hajota ja hallitse 1993–2001 -kokoelmalla. Viitattu 8.9.2012 == Kappaleet == * Kappalaiden sävellykset, sanoitukset ja sovitukset: Y.U.P. # # == Kokoonpano == * Janne Mannonen – rummut * Jarkko Martikainen – laulu, kitara * Jussi Hyyrynen – kitara * Valtteri Tynkkynen – basso, laulu * Tommi Kärkkäinen – perkussiot, koskettimet, laulu == Lähteet == Luokka:YUP:n kappaleet Luokka:Vuoden 1992 kappaleet
Sirppiyökkönen

Sirppiyökkönen (Laspeyria flexula) on pienehkö ja hentorakenteinen keskikesän yöperhonen. == Koko ja ulkonäkö == Hennon olemuksensa ja sirppimäisten siivenkärkiensä vuoksi sirppiyökköstä helposti tunnista yökköseksi. Etusiipien pohjaväri on vihertävän harmaa, siiven kärjestä selvästi mustanruskea. Etusiiven poikki kulkee kaksi vaaleankeltaista viirua, jotka tekevät siiven etureunan tuntumassa jyrkän mutkan sisäänpäin. Siiven kärkikaartuu sirppimäisesti ja heti sen takana ulkosyrjässä on syvä, kaareva lovi antaen siivelle hyvin tunnusomaisen muodon. Munuaistäplän kohdalla on kaksi mustaa pistettä. Takasiivet ovat tasaisen harmaat ja niissä on yksi kellertävä poikkiviiru. Siipiväli 21-32 mm.http://www2.nrm.se/en/svenska_fjarilar/l/laspeyria_flexula.htmlhttp://www.ukmoths.org.uk/show.php?id=628Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 235 Hieman samannäköinen laji on sirppisiipiin kuuluva nyhäsirppisiipi (Falcaria lacertinaria). == Levinneisyys ja lentoaika == Suomessa laji on tavattu ensimmäisen kerran vuonna 1916 ja se on levinnyt vähitellen lounaasta käsin itään ja sisämaahan päin. Nykyisin perhosta tavataan likimain Vaasa-Lieksa-linjalle saakka. Lentoaika alkaa kesäkuun lopussa ja viimeiset perhoset tavataan elokuun alkupuoliskolla.Perhoswiki Lajilla saattaa olla pieni toinen sukupolvi syyskuussa. == Elinympäristö ja elintavat == Melko harvinainen perhonen, joka saattaa yleistyä muutamaksi vuodeksi huomattavasti kadoten sitten taas lähes täysin. Sirppiyökkönen elää erilaisissa valoisissa metsissä, iäkkäitä puita kasvavissa puistoissa ja kuivissa kallioympäristöissä. Perhoset lentävät yöllä ja tulevat valolle, harvemmin syötille. Keskenkasvuinen toukka talvehtii ja koteloituu seuraavana kesänä maahan. == Ravintokasvi == Toukka syö puiden rungoilla kasvavia jäkäliä. == Lähteet == == Aiheesta muualla == * Suomen perhostutkijain seura * Moths and Butterflies of Europe and North Africa Luokka:Ritariyökköset
Wildwood Flower

”Wildwood Flower” on yhdysvaltalainen laulu, joka tunnetaan parhaiten Carter Familyn esittämänä ja levyttämänä. Alun perin kappale julkaistiin kuitenkin jo vuonna 1860 nimellä ”I'll Twine 'Mid the Ringlets”. Sanat ovat Maud Irvingin ja sävel Joseph Philbrick Websterin. Carter Family levytti kappaleen toukokuussa 1928. Myöhemmin kappaleen ovat levyttäneet muun muassa Joan Baez, Jean Ritchie, Hobart Smith, Mike Ness, Trans Am ja Robin and Linda Williams. == Lähteet == Luokka:Vuoden 1928 kappaleet
Refleksiivisyys

Refleksiivisyydellä tarkoitetaan matematiikassa sellaista 2-paikkaisten eli binääristen relaatioiden ominaisuutta, että jokainen alkio on relaatiossa itsensä kanssa. Formaalisti muotoiltuna joukon A binäärinen relaatio r (jolloin siis r\subseteq A\times A ) on refleksiivinen, jos ja vain jos (\forall a \in A) (a\, r\, a) . Esimerkiksi ekvivalenssirelaatio on kaikkien lukujoukkojen tapauksessa refleksiivinen. == Lähteet == ==Kirjallisuutta== * Luokka:Matematiikka
Kitarani haluaa rakastella äitiäsi rajusti

Kitarani haluaa rakastella äitiäsi rajusti on Kari Peitsamon ja hänen Road Hogs -yhtyeensä kolmas studioalbumi, joka julkaistiin 7. syyskuuta 2012. Levy on järjestyksessään Peitsamon 62. albumi. Levyllä vierailee vokalistina Sipe Santapukki. == Kappaleet == # # # # # # # # # # # # # # == Tekijät == * Kari Peitsamo – kitara, laulu * Miki Peltola – basso * Sami Vettenranta – rummut == Arvostelut == * Nuorgam: 64/100Nuorgam == Lähteet == == Aiheesta muualla == * Albumi Rocket Recordsin sivuilla Luokka:Kari Peitsamon albumit Luokka:Vuoden 2012 albumit Luokka:Rocket Recordsin albumit
Simon Clarke

Simon Clarke (s. 18. heinäkuuta 1986 Melbourne) on australialainen maantiepyöräilijä. Hän on kilpaillut myös ratapyöräilyssä, jossa voitti joukkuetakaa-ajon nuorten maailmanmestaruuden 2004. Hän aloitti maantiepyöräilyn ammattilaisuransa Amica Chips - Knauf -joukkueessa 2009, edusti ISD-Neri-tallia 2009–2010, Astana Teamia 2011, Orica-GreenEDGE- joukkuetta 2012–2015, yhdysvaltalaistallia, nimeltään viimeksi EF Education First 2016–2020 sekä Team Qhubeka Assos -joukkuetta 2021. Vuodesta 2022 hän on ajanut Israel–Premier Tech-joukkueessa. Clarke saavutti ammattilaisuransa ensimmäisen voiton ensimmäisessä suuressa ympäriajossaan Espanjan ympäriajossa 2012. Hän voitti Valdezcarayn nousuun päättyneen neljännen etapin ennen irtiottokumppaniaan Tony Martinia. Clarke siirtyi samalla mäkikirikilpailun johtoon, menetti kärkipaikkansa kahdeksannen etapin jälkeen Alejandro Valverdelle, mutta nousi uudelleen johtoon 14. etapilla ja piti sijoituksensa kilpailun loppuun asti. Hän voitti viidennen etapin Espanjan ympäriajossa 2018 ja mukulakiviosuuksia sisältäneen viidennen etapin Ranskan ympäriajossa 2022. == Saavutuksia == Lähteet: Cycling Archives, Cyclingbase, Pro Cycling Stats === Ratapyöräily === ;2004 :Joukkuetakaa-ajon nuorten maailmanmestaruus ;2006 :Pariajon Australian-mestaruus === Maantiepyöräily === ;2006 :Vuelta a Navarra, 4. etapin voitto ;2007 :Tour Down Under, nuorten kilpailun voitto :Herald Sun Tour, nuorten kilpailun voitto ;2008 :Maantieajon alle 23-v. Australian-mestaruus :Japanin ympäriajo, 4. etapin voitto :GP Industria e Commercio di San Vendemiano, voitto ;2012 :Espanjan ympäriajo, mäkikirikilpailun ja 4. etapin voitto ;2013 :MM-kilpailut, maantieajossa seitsemäs ;2014 :Herald Sun Tour, kokonaiskilpailun ja 2. etapin voitto ;2015 :Italian ympäriajo, 4. etapilla toinen, kokonaiskilpailun johdossa etapin 4 jälkeen ;2016 :GP Industria & Artigianato di Larciano, voitto ;2018 :Espanjan ympäriajo, 5. etapin voitto ;2019 :Tour de la Provence, pistekilpailun voitto :Amstel Gold Race, toinen ;2020 :Royal Bernard Drome Classic, voitto :Italian ympäriajo, 12. etapilla kolmas ;2022 :Gran Premio Miguel Indurain, kolmas :Ranskan ympäriajo, 5. etapin voitto ;2023 :Cadel Evans Great Ocean Road Race, kolmas == Lähteet == Luokka:Australialaiset maantiepyöräilijät Luokka:Australialaiset ratapyöräilijät Luokka:Vuonna 1986 syntyneet Luokka:Elävät henkilöt
Punakoiranköynnös

Punakoiranköynnös (Bryonia dioica) on monivuotinen koiranköynnöslaji, jota käytetään koristekasvina. Sitä esiintyy Etelä-Euroopassa ja Pohjois-Afrikassa, mutta viljelyn myötä se on levinnyt myös Euroopan länsi- ja keskiosiin. Punakoiranköynnöksen varsi kasvaa enintään neljä metriä pitkäksi. Laji on kaksikotinen. Hedekukinnoissa on keskimäärin emikukintoja enemmän kukkia. Kukat ovat viisilukuisia, teriöt vaaleita. Hedelmät ovat marjoja, jotka kypsyessä vaihtavat väriä tummanvihreistä punaiseksi. == Lähteet == * Bengt Jonsell & Thomas Karlsson (toim.) 2010: Flora Nordica vol. 6. Tukholma. == Aiheesta muualla == * Suomen Lajitietokeskus: Punakoiranköynnös – Bryonia dioica Luokka:Koiranköynnökset
Dukinfield Henry Scott

Dukinfield Henry Scott (28. marraskuuta 1854 – 29. tammikuuta 1934) oli englantilainen kasvipaleontologi. Hän oli professori ja työskenteli Lontoossa, ja hän tutki erityisesti kivihiilikauden kasvien anatomista rakennetta.Otavan Iso tietosanakirja, Otava 1966, osa 7 p. 1203 Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä D.H.Scott. Hänen isänsä oli arkkitehti Gilbert Scott. == Julkaisuja == * Studies in Fossil Botany, 1920–1923 * Extinct Plants and Problems of Evolution, 1924 == Lähteet == == Aiheesta muualla == * * Luokka:Brittiläiset kasvitieteilijät Luokka:Brittiläiset professorit Luokka:Vuonna 1854 syntyneet Luokka:Vuonna 1934 kuolleet
Laakerinäsiä

Laakerinäsiä (Daphne laureola) on ainavihanta ja myrkyllinen näsiäpensas, jota esiintyy Euroopassa pohjoisosaa lukuun ottamatta sekä Pohjois-Afrikassa. Se kasvaa matalasti, tavallisesti alle metrin enintään puolitoista metriä korkeaksi. Lehdet ovat nahkeita, tummanvihreitä, osin kiiltäviä. Laji kukkii pienin keltavihrein kukin varhain keväällä. Hedelmät ovat mustia marjoja. == Lähteet == * Bengt Jonsell & Thomas Karlsson (eds.) 2010: Flora Nordica vol. 6. Stockholm. == Aiheesta muualla == * ITIS: Daphne laureola * United States Department of Agriculture (USDA): Daphne laureola * Flora of North America: Daphne laureola Luokka:Näsiät
Celebrations

Celebrations on Marsin vuonna 1997 julkaisema makeiskokoelma, joka sisältää Marsin kehittämiä pienoisversioita sen valmistamista suklaapatukoista. Celebrations oli ensimmäinen konvehtirasia, joka sisälsi jo ennestään laatikoissakin myytyjä makeisia. Celebrationsit ovat suosituimpia erilaisten juhlapyhien aikana, kuten joulun, Halloweenin ja pääsiäisen aikaan. ==Sisältö== Celebrations sisältää konvehtiversioita näistä Marsin kehittämistä suklaapatukoista. * Mars * Bounty * Snickers * Dove/Galaxy * Dove Caramel/Galaxy Caramel * Twix * Maltesers Teaser * Milky Way Britanniassa myynnissä oleva kokoelma sisälsi ennen seuraavia makeisia. * Galaxy Truffle * Topic Twix paikkasi Galaxy Trufflen vuonna 2011. ==Katso myös== * Nestlé Quality Street ==Lähteet== Luokka:Suklaapatukat
Herttavuorenkilpi

Herttavuorenkilpi (Bergenia cordifolia) on Itä-Aasiasta kotoisin oleva vuorenkilpien suvun laji. == Ulkonäkö ja koko == Herttavuorenkilpi kasvattaa juurakkomaisesta varresta ainavihantia nahkeita lehtiä, joiden lavat ovat muodoltaan lajille tunnuksellisesti pyöreästä leveänpuikeaan, tyveltään herttamaisia. Lehdetön kukintovana kasvaa 10–40 cm korkeaksi. Viuhkokukinnossa on runsaasti violettiteriöisiä kukkia. Kukkapohjus on leveän, pyöreän maljamainen. Terälehdet ovat enemmän pyöreän muotoisia, selvästi toisiaan peittäviä. Heteet ovat tavallisesti noin samanpituisia kuin emin vartalo. Kukkii kesä-heinäkuussa. Hedelmä on kaksiosainen kota. == Kasvupaikka, elinympäristö ja levinneisyys == Pihoilla, puutarhoissa ja puistoissa. Joskus tavataan villiintyneinä joutomailta tai vastaavilta.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 16.12.2017. == Käyttö == Herttavuorenkilpeä käytetään koristekasvina. == Kuvia == Tiedosto:Bergenia cordifolia01.jpg Tiedosto:Bergenia cordifolia Rotblum 2zz.jpg Tiedosto:Bergenia cordifolia 001.JPG Tiedosto:Bergenia cordifolia 'Purpurea'.jpg Tiedosto:Bergenia cordifolia Baby Doll 2zz.jpg Tiedosto:20150424 bergenia-cordifolia-15a1.jpg == Lähteet == * Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:53. === Viitteet === == Aiheesta muualla == * Puutarha.net: Herttavuorenkilpi Bergenia cordifolia * Arboretum Mustila: Bergenia cordifolia - herttavuorenkilpi Luokka:Vuorenkilvet
Soikkovuorenkilpi

Soikkovuorenkilpi (Bergenia crassifolia) on Siperiassa esiintyvä vuorenkilpien suvun laji. Se kasvattaa juurakkomaisesta varresta ainavihantia nahkeita lehtiä, joiden lavat ovat muodoltaan lajille tunnuksellisesti soikeasta vastapuikeaan, tyveltään kapeita. Viuhkokukinnossa on runsaasti hieman nuokkuvia, teriöiltään vaaleanvioletteja kukkia. Kukkapohjus on kuppimainen. Terälehdet ovat puikeita tai vastapuikeita, eivät juuri toisiaan peittäviä. Heteet ovat tavallisesti selvästi emin vartaloa lyhyempiä. Soikkovuorenkilpeä käytetään koristekasvina. == Lähteet == * Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:53. == Aiheesta muualla == * Suomen Lajitietokeskus: Soikkovuorenkilpi (Bergenia crassifolia) * Kasviatlas 2021: Soikkovuorenkilven (Bergenia crassifolia) levinneisyys Suomessa. * Integrated Taxonomic Information System (ITIS): Bergenia crassifolia * Global Biodiversity Information Facility (GBIF): Bergenia crassifolia * Flora of China: Bergenia crassifolia Luokka:Vuorenkilvet
Hopeatäpläpeippi

Hopeatäpläpeippi eli täplälehtipeippi eli täpläpeippi (Lamium maculatum) on monivuotinen peippeihin kuuluva, Euroopassa kasvava kasvilaji, jota käytetään koristekasvina. Hopeatäpläpeippi näyttää valkopeipiltä (Lamium album), mutta sen lehdet ovat tavallisesti lyhytsuippuisempia ja toisinaan yläpinnan keskeltä vaaleakaistaisia. Teriö on enintään kolme senttimetriä pitkä, purppuran- tai vaaleanpunaisenvärinen. == Lähteet == * Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:68–69. ==Aiheesta muualla== * Luokka:Peipit
Liuskapeippi

Liuskapeippi (Lamium hybridum) on yksivuotinen peippeihin kuuluva laji. Se on ulkonäöltään kuin Lamium purpureum mutta lehdet eivät punerra ja lehtilaidat ovat epätasaisesti isohampaisia–isohalkoisia. Ylempien lehtien lapa kapenee siipipalteiksi ruotiin. Teriö on punainen, sen torvi on sisältä kalju tai karvakiuhkurallinen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. ==Aiheesta muualla== * Luokka:Peipit
Keltapähkämö

Keltapähkämö (Stachys annua) on tavallisesti yksivuotinen pähkämölaji, jota esiintyy Euroopassa. Sen varsi tavallisesti haaroo ja kasvaa kymmenestä 40:een senttimetriä korkeaksi. Se on lyhytkarvainen tai kalju. Lehdet ovat tavallisesti soikeita, laidat tylppähampaisia tai nyhäisiä. Alimmat niistä ovat ruodillisia, ylemmät tavallisesti ruodittomia. Kukinnon valekiuhkurat sijaitsevat useimmin toisistaan erillisinä. Teriö on vaaleankeltainen, alahuuli tavallisesti punapisteinen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. Luokka:Pähkämöt